# **NAČRT IZVEDBE SEMINARSKE NALOGE PRI SOCIOLOGIJI**

**šolsko leto 2024/25**

Izobraževalni program: UMETNIŠKA GIMNAZIJA

Letnik: 4. e, 4. f, 4. g, 4. h

Število ur v celem šolskem letu: 140 + 70 nesistematiziranih za maturitetno nalogo

Pripravo izvaja: Alenka Pokovec, prof.

|  |  |
| --- | --- |
| september | Dijaki izberejo temo maturitetne naloge. Tema seminarske naloge je lahko s kateregakoli področja sociologije, lahko je teoretična ali teoretično-empirična. Empirični podatki lahko temeljijo tako na lastnem raziskovanju kot na uporabi sekundarnih virov.  Odločijo se lahko za lasten naslov (prijava do 25. septembra) ali izberejo naslov iz stalnega kataloga naslovov na spletni strani ric-a:  <https://www.ric.si/mma/koledar%20-%20naloga%202021/2020072814120770/>  Z učiteljem se pogovorijo o problemskem okviru izbrane teme, ciljih in okvirni metodologiji dela.  Učitelj dijakom lahko nudi pomoč pri izbiri problema: pomaga izbrati primerne teme ter opozori kandidata na težave in objektivne možnosti izvedbe posameznih predlogov.  Dijaki do konca meseca oddajo naslov naloge in okvirni načrt dela. |
| oktober | Dijaki so obveščeni o potrditvi novih naslovov maturitetnih nalog (DPK SM potrdi nove naslove 18. oktobra, objava v Katalogu naslovov 21. oktober).  Dijak pride na pogovor (oziroma predhodno pošlje učitelju na elektronsko pošto) z izdelanim načrtom dela: zastavljenim problemskim okvirjem, cilji naloge, hipotezami in predvidenimi raziskovalnimi metodami. Predstavi že uporabljene vire.  Učitelj pregleda dijakov načrt dela in predloži pripombe in predloge za nadaljnje delo, usmerjanja k različnemu lotevanju obravnave problemov in svetuje glede uporabe ustreznih raziskovalnih metod in iskanja virov. |
| november  december | Od 12. do 20. novembra lahko kandidati spremenijo naslov svoje naloge, vendar ga izberejo in kataloga naslovov.  Do 7. novembra morajo vsi kandidati oddati prijavo za opravljanje maturitetne naloge, seznam se posreduje tajniku šolske maturitente komisije.  V tem obdobju dijaki samostojno in s pomočjo učitelja iščejo ustrezne teoretske vire in empirične raziskave, pomembne za izbrano temo in obdelujejo podatke.  Na konzultacije pridejo po potrebi po dogovoru z mentorjem, lahko se izvajajo tudi preko elektronske pošte (možnost za kandidate iz drugih šol).  Učitelj s svojimi napotki in opozorili dijaku svetuje in nakaže možne poti do rešitev, ki jih mora odkrivati samostojno. |
| januar | Prva obvezna konzultacija: oddaja dispozicije seminarske naloge.  Datum se določi v začetku januarja.  Dijaki v dispozicijo vključijo:  − predvideni cilj naloge, problem oziroma raziskovalno vprašanje,  − hipoteze, izpeljane iz problema oziroma raziskovalnega vprašanja,  − navedbo teoretskih podlag, ki jih nameravajo vključiti in, če se naloga  navezuje na empirično raziskovanje, tudi navedbo raziskovalnih metod, ki  bodo uporabljene (npr. intervju, opazovanje, anketa, analiza vsebine,  sekundarni viri statističnih in anketnih podatkov ipd.),  − vsebinski razpored obravnavane problematike v seminarski nalogi v logično,  pregledno, sistematično obliko,  − navedbo glavnih virov, ki jih nameravajo uporabiti.  Učitelj dispozicije temeljito pregleda in dijaku poda komentar k dotedanjem delu. Sproti na podlagi dispozicije in predloženih osnutkov seminarske naloge opozarja na probleme, ki se utegnejo še pojaviti in dijaku pojasni, kako je seminarsko nalogo mogoče izboljšati. |
| marec | Druga obvezna konzultacija: oddaja delovnega osnutka.  Datum se določi v začetku marca.  Dijaki oddajo delovni osnutek naloge: skoraj gotova seminarska naloga izdelana v skladu z merili, ki so določeni v Predmetnem izpitnem katalogu pri sociologiji:  <http://www.ric.si/mma/M-SOC-2014%20ISSN/2012092610043336/> (stran 30 – 34).  Učitelj poda komentarje k oddanim osnutkom in usmeri dijake k zaključku dela. |
| april | Oddaja seminarske naloge (zadnji rok za oddajo je 17. april). |
| maj | Do 7. maja učitelj odda točke maturtietnih nalog, 13. maja pa se kandidati seznanijo z doseženimi točkami. |